
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A   NR. 70

din 29 mai 2013

privind aprobarea proiectului de amenajare a punctelor de colectare a deşeurilor din Municipiul Sighişoara

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 11323/22.05.2013, calitate conferită de prevederile art. 33 din Legea nr.393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215 din 2001, legea administraţiei publice locale, republicată, cu modificările şi completările ulterioare;

Având în vedere contractul de concesiune nr. 22161/891/23.10.2012, încheiat între Municipiul Sighişoara, în calitate de concedent şi S.C. Schuster Ecosal S.R.L., în calitate de concesionar, având ca obiect prestarea serviciului public de salubrizare în aria administrativ-teritorială a Municipiului Sighişoara;

Având în vedere prevederile art. 8 alin. (1) lit. a) din caietul de sarcini al serviciului de salubrizare în Municipiul Sighişoara, aprobat prin Hotărârea Consiliului Local nr. 15/23.02.2012, parte integrantă a contractului de concesiune anterior menţionat, conform cărora operatorul/concesionarul este obligat să amenajeze  100 de puncte  de colectare care nu sunt amenajate la data concesionării, în baza unui proiect aprobat de Municipiul Sighişoara (amenajarea platformelor, împrejmuirea, acoperirea şi închiderea acestora cu sistem de blocare pentru a se evita împrăştierea deşeurilor şi accesul persoanelor neautorizate) în termen de 1 an de la data intrării în vigoare a contractului, suprafaţa medie de amenajat a unei platforme fiind de 36 mp.;

Având în vedere adresa nr. 471/17.05.2013, înregistrată la Municipiul Sighişoara sub nr. 11046/17.05.2013, prin care, S.C. Schuster Ecosal S.R.L. transmite proiectul nr. 3/2013 denumit  - Platformă Colectare Deşeuri Municipale - care trebuie aprobat de Municipiul Sighişoara prin autoritatea deliberativă, conform prevederilor art. 8 alin. (1) lit. a) din caietul de sarcini  al serviciului de salubrizare în Municipiul Sighişoara, aprobat prin Hotărârea Consiliului Local nr. 15/23.02.2012, parte integrantă a contractului de concesiune anterior menţionat;

Având în vedere prevederile Legii nr. 51/2006, Legea serviciilor comunitare de utilităţi publice, republicată;

Având în vedere prevederile Legii nr. 101/2006, Legea serviciului de salubrizare a localităţilor, cu modificările şi completările ulterioare;

Având în vedere Raportul de specialitate al Serviciului Monitorizare servicii de utilităţi publice, investiţii, urmărire contracte, înregistrat cu nr. 11321/22.05.2013, prin care, se propune spre aprobare proiectul nr. 3/2013 denumit  - Platformă Colectare Deşeuri Municipale - pentru amenajarea punctelor de colectare a deşeurilor din Municipiul Sighişoara, îndeplinindu-se prevederile legale în acest sens;

   
 În temeiul art. 36 alin. (2) lit. „d” alin. (6), lit. „a”pct.14 şi alin. (9), art. 45 alin. (1) şi a art. 115 alin.(1), lit. „b” din Legea nr. 215/2001 Legea administraţiei publice locale, republicată, cu modificările şi completările ulterioare,

H O T Ă R Ă Ş T E :

Art.1. Se aprobă proiectul nr. 3/2013 denumit  - Platformă Colectare Deşeuri Municipale - pentru amenajarea punctelor de colectare a deşeurilor din Municipiul Sighişoara, conform anexei, care face parte integrantă din  prezenta hotărâre.

Art.2.  Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Monitorizare servicii de utilităţi publice, investiţii, urmărire contracte, Arhitectul Şef şi S.C. Schuster Ecosal S.R.L.

Art.3. Prin grija d-rei Anca Fleşariu, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarul municipiului, Prefectul Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,


  
Dan-Constantin Enescu   

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. S.C. Schuster Ecosal S.R.L.;

1 ex. Serviciul Monitorizare servicii de utilităţi publice, investiţii, urmărire contracte;
1 ex. Arhitect şef ;

9 ex. AF/FM

